Μείναμε απόλυτα ευχαριστημένοι με τη διαμονή μας.
Είναι σε κεντρικό σημείο και παρ' όλα αυτά η περιοχή είναι ήσυχη και φαίνεται ασφαλής.
Το σπίτι ήταν ακριβώς όπως απεικονίζεται στις φωτογραφίες. Ήταν πεντακάθαρο (το μωρό μας μπουσούλησε άφοβα σε όλο το σπίτι), διακοσμημένο με γούστο και με έμφαση στη λεπτομέρεια.
Η οικοδέσποινα μας παρείχε όλα τα απαραίτητα για το μωρό (κρεβατάκι, καρεκλάκι, μπανιεράκι, πετσετες και κλινοσκεπάσματα) κάτι που μας χαροποίησε ιδιαίτερα και έκανε το μωρό μας να αισθάνεται σαν το σπίτι του.
Το σπίτι δε διαθέτει δικό του πάρκινγκ και στην αρχή είχαμε μια ανησυχία πως θα δυσκολευόμασταν να βρούμε θέση, όμως είχε αρκετές θέσεις και κατά τη διάρκεια της ημέρας και αργά το βράδυ, κάτι που μας διευκόλυνε απίστευτα, διότι δεν είναι πολλά τα σπίτια που διαθέτουν δικό τους πάρκινγκ και που για μας είναι προϋπόθεση για να επιλέξουμε τη διαμονή μας.
Τέλος, το σπίτι είναι πολύ λειτουργικό και με απλά λόγια, νιώθεις ωραία να μένεις εκεί.
Σίγουρα θα ξαναμείνουμε σε αυτό ή σε άλλα σπίτια της Ήρας και του Γιώργου.